Rauhoituksesta poikkeaminen ilmoitusmenettelyllä – Riistainfo
Rauhoittamattomien lintujen rauhoituksesta voidaan poiketa tekemällä siitä ilmoitus Suomen riistakeskukselle. Suomen riistakeskus voi hyväksyä hakemuksesta ilmoitusmenettelyyn osallistumisen, jos turvattavan toiminnan luonteen ja laajuuden johdosta tarve poikkeamiselle on säännöllistä, poikkeamiselle ei ole muuta tyydyttävää ratkaisua eikä poikkeaminen vaaranna edellä mainittujen lintulajien suotuisan suojelutason säilyttämistä (ilmoitusmenettely). Ilmoitusmenettely on sallittu seuraavissa tapauksissa:
1) ilmailulain (864/2014) 75 §:n 1 kohdassa tarkoitetuilla lentoasemilla,
2) elintarvikelain (23/2006) mukaisesti hyväksytyissä elintarvikehuoneistoissa,
3) jätteidenkäsittelylaitoksissa,
4) yli 1 hehtaarin suuruisilla marja- ja vihannesviljelmillä,
5) turkistarhoilla,
6) kalanviljelylaitoksilla sekä
Suomen riistakeskus voi peruuttaa ilmoitusmenettelyyn perustuvan rauhoituksesta poikkeamisen, jos menettelyyn hyväksytty ei enää täytä säädettyjä edellytyksiä, laiminlyö saalisilmoitusvelvollisuuden tai rikkoo metsästyslain tai sen nojalla annettuja säännöksiä taikka olennaisesti hyväksymispäätökseen otettuja määräyksiä.
Tätä kokonaisuutta koskeva lainmuutos tulee voimaan 1.1.2018.